**Správa**

**Výboru Národnej rady Slovenskej republiky pre ľudské práva a národnostné menšiny k voľbe jedného člena Správnej rady Ústavu pamäti národa a dvoch členov Dozornej rady Ústavu pamäti národa**

Uznesením č. 33 zo 16. mája 2012 Národná rada Slovenskej republiky poverila Výbor Národnej rady Slovenskej republiky pre ľudské práva a národnostné menšiny, aby plnil úlohy vyplývajúce z § 12 a z § 14 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov. Medzi tieto úlohy patrí aj podanie návrhu na voľbu členov Správnej rady Ústavu pamäti národa a Dozornej rady Ústavu pamäti národa.

Národná rada Slovenskej republiky 23. apríla 2009 zvolila Arpáda Tarnóczyho za člena Správnej rady Ústavu pamäti národa a 22. apríla 2009 zvolila PhDr. László Bukovszkého a JUDr. Juraja Hamuľáka za členov Dozornej rady Ústavu pamäti národa. Menovaným uplynutím šesťročného funkčného obdobia zaniká členstvo v orgánoch Ústavu pamäti národa. Preto Výbor Národnej rady Slovenskej republiky pre ľudské práva a národnostné menšiny v súlade s citovaným zákonom predkladá návrh na voľbu členov orgánov Ústavu pamäti národa.

Výboru boli doručené 3 návrhy kandidátov na člena Správnej rady Ústavu pamäti národa:

**ThLic. Ing. Stanislav Labjak** (poslankyňa NR SR Mária Ritomská),

**Doc. PaedDr. Martin Pekár, PhD.** (klub poslancov za SMER-SD),

**Mgr. Michal Zajden, PhD.** (poslanec NR SR Peter Osuský).

Výboru boli predložené 4 návrhy kandidátov na členov Dozornej rady Ústavu pamäti národa:

**PhDr. László Bukovszky** (klub poslancov za Most-Híd),

**Mgr. Patrik Dubovský, PhD.** (poslanec NR SR Peter Osuský),

**Ing. Marián Gula** (klub poslancov za KDH),

**Terézia Holecová** (klub poslancov za SMER-SD).

Výbor návrhy prerokoval na svojej 49. schôdzi 4. marca 2015 a uznesením č. 163 konštatoval, že všetci kandidáti spĺňajú podmienky podľa § 11 zákona č. 553/2002 Z. z.

Výbor Národnej rady Slovenskej republiky pre ľudské práva a národnostné menšiny

**odporúča**

**Národnej rade Slovenskej republiky, aby**

1. zvolila jedného člena Správnej rady Ústavu pamäti národa a dvoch členov Dozornej rady Ústavu pamäti národa z predložených návrhov,
2. uskutočnila opakovanú voľbu v prípade, že v prvom kole voľby nebude zvolený člen Správnej rady Ústavu pamäti národa alebo potrebný počet členov Dozornej rady Ústavu pamäti národa s tým, že do opakovanej voľby postupujú všetci navrhnutí kandidáti, ktorí neboli zvolení.

Bratislava 4. marca 2015

Rudolf Chmel v. r.

predseda Výboru Národnej rady Slovenskej republiky pre ľudské práva a národnostné menšiny

**Zoznam kandidátov na člena Správnej rady Ústavu pamäti národa**

**ThLic. Ing. Stanislav Labjak**

Rok narodenia: 1955

Vzdelanie: Slovenská vysoká škola technická v Bratislave, Elektronická fakulta

Súčasné zamestnanie: Ústav pamäti národa, informatik, Sekcia evidencií, Oral History, koordinátor vzdelávacích projektov

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Doc. PaeDr. Martin Pekár, PhD.**

Rok narodenia: 1975

Vzdelanie: Prešovská univerzita v Prešove, Filozofická fakulta

Súčasné zamestnanie: vysokoškolský učiteľ, Univerzita Pavla Jozefa Šafárika v Košiciach

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Mgr. Michal Zajden, PhD.**

Rok narodenia: 1962

Vzdelanie: Evanjelická bohoslovecká fakulta UK Bratislava

Súčasné zamestnanie: evanjelický farár, Evanjelická cirkev augsburského vyznania, Banská Bystrica - Radvaň

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Zoznam kandidátov na členov Dozornej rady Ústavu pamäti národa**

**PhDr. László Bukovszky**

Rok narodenia: 1966

Vzdelanie: Filozofická fakulta Univerzity Komenského v Bratislave, odbor archívnictvo – pomocné vedy historické

Súčasné zamestnanie: ombudsman strany MOST – HÍD

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Mgr. Patrik Dubovský**

Rok narodenia: 1965

Vzdelanie: Filozofická fakulta Univerzity Komenského, Katedra československých dejín a archívnictva, odbor archívnictvo

Súčasné zamestnanie: Ústav pamäti národa, odborný archivár, oddelenie Oral History

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Ing. Marian Gula**

Rok narodenia: 1950

Vzdelanie: České vysoké učení technické v Prahe, odbor oznamovacia elektrotechnika, špecializácia vysielacia a prenosová technika

Súčasné zamestnanie: Ústav pamäti národa, poverený vedením sekcie dokumentácie

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Terézia Holecová**

Rok narodenia: 1951

Vzdelanie: Stredná všeobecnovzdelávacia škola

Súčasné zamestnanie: Ústav pamäti národa, vedúca ekonomiky a správy

Predložila výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.